વૈશ્વિક મિશ્ર ટ્રેન્ડ વચ્ચે સ્થાનિકમાં બે ટોચની કંપની ઇન્ફોસિસ અને રિલાયન્સ પાછળ સેન્સેક્સ અથડાઈ ગયો હતો. બે દિવસનો સુધારો અટક્યો હતો તો બ્રોડબેઇઝ આંકમાં નરમાઈ આગળ વધી હતી. એશિયન શેરબજારમાં નરમાઈ સામે યુરોપના શેરબજારમાં ઝડપી ઊછાળો જોવાયો હતો. અમેરીકા દ્વારા ઓટો સેગમેન્ટ પરની એન્ટી ડમ્પિંગ ડ્યૂટી અંગે પુનઃ વિચારણા કરવામાં આવશે એવા અમેરિકાએ આપેલા સંકેતોને પગલે અને યુરો મજબૂત બનતાં યુરોપના શેરબજારમાં ઊછાળો આવ્યો હતો. સ્થાનિક શેરબજાર પર આની ખાસ અસર નહોતી પણ ઓટો શેરોમાં સતત ત્રીજા દિવસે મજબૂતાઈનો વક્કર જોવાયો હતો. ઇન્ફોસિસની જુન ત્રિમાસિક ગાળાની પરિણામની જાહેરાત માટે 13મીએ મીટિંગ મળી રહી છે એ પહેલાં એક વિદેશી બ્રોકરેજ હાઉસે બાસ્કેટ સેલિગં કરતાં સવારના સત્રથી ભાવમાં નરમાઈ જોવાતાં આગલા બંધથી Rs 60 ઘટી ગયો હતો જે છેલ્લા ચાર મહિનાનો સૌથી મોટો ઘટાડો હતો.